Leerling steek glo medeleerling met lepelArgieffoto ŉ Negentienjarige hoërskoolleerling sal vandag in die Butterworth-landdroshof in die Oos-Kaap verskyn nadat hy glo ŉ medeleerling met ŉ lepel gesteek het oor kos. Die verdagte is Donderdag in hegtenis geneem, het kapt. Jackson Manatha, woordvoerder van die polisie, gesê. “Dit word beweer die verdagte het ŉ medeleerder, ook 19 jaar oud, by die skool met ŉ lepel gesteek.” Volgens Manatha het die voorval glo plaasgevind toe die leerders middagete gekry het. “Die slagoffer is na die Butterworth-hospitaal geneem voor hy later na ŉ hospitaal in Oos-Londen oorgeplaas is.” Die verdagtes sal op aanklag van poging tot moord in die hof verskyn. Brig. Ngangema Xakavu, bevelvoerder van die Butterworth-polisiegroepering, het die gewelddadige gedrag ten sterkste veroordeel en die slagoffer ŉ spoedige herstel toegewens.